CELEX: 32011R0957
Language: fi
Date: 2011-09-26 00:00:00
Title: Komission täytäntöönpanoasetus (EU) N:o 957/2011, annettu 26 päivänä syyskuuta 2011 , asetuksen (EU) N:o 1272/2009 muuttamisesta voin ja rasvattoman maitojauheen interventio-ostojen ja -myyntien osalta

27.9.2011   
            
            
               FI
            
            
               Euroopan unionin virallinen lehti
            
            
               L 249/6
            
         KOMISSION TÄYTÄNTÖÖNPANOASETUS (EU) N:o 957/2011,
   annettu 26 päivänä syyskuuta 2011,
   asetuksen (EU) N:o 1272/2009 muuttamisesta voin ja rasvattoman maitojauheen interventio-ostojen ja -myyntien osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 43 artiklan d, f ja j alakohdan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Neuvoston asetuksen (EY) N:o 1290/2005 soveltamista koskevista yksityiskohtaisista säännöistä julkisena varastointina toteutettavien interventiotoimenpiteiden Euroopan maatalouden tukirahastosta (maataloustukirahasto) myönnettävän rahoituksen ja jäsenvaltioiden maksajavirastojen hoitaman julkisen varastoinnin toimien kirjanpidon osalta 21 päivänä kesäkuuta 2006 annetun komission asetuksen (EY) N:o 884/2006 (2) 4 artiklan 1 kohdan b alakohdan mukaisesti maataloustukirahastosta rahoitetaan saman asetuksen liitteessä V tarkoitettujen materiaalitoimintojen menot kiinteiden määrien perusteella, ellei vastaavia menoja ole vahvistettu sovellettavassa alakohtaisessa maatalouslainsäädännössä.
            
         
               (2)
            
            
               Vahvistetut ja jäsenvaltioille ilmoitetut vuotta 2010 koskevat kiinteät menot laskettiin ennen 1 päivää maaliskuuta 2010 sovellettujen sääntöjen perusteella. Kyseisenä päivänä maitoalalla alettiin soveltaa tuotteiden interventio-ostoja ja -myyntejä koskevia sääntöjä, mukaan luettuina neuvoston asetuksen (EY) N:o 1234/2007 soveltamista koskevista yksityiskohtaisista säännöistä maataloustuotteiden julkisten interventio-ostojen ja -myyntien osalta 11 päivänä joulukuuta 2009 annetussa komission asetuksessa (EU) N:o 1272/2009 (3) vahvistetut interventioelinten ja toimijoiden maksettaviksi kuuluvia kustannuksia koskevat uudet säännöt.
            
         
               (3)
            
            
               Jotta tämä tilanne voitiin ottaa huomioon myynnin osalta, asetuksesta (EU) N:o 1272/2009 poikkeamisesta asetuksessa (EU) N:o 446/2010 säädetyn voin tarjouskilpailulla toteutettavan myynnin ja asetuksessa (EU) N:o 447/2010 säädetyn rasvattoman maitojauheen tarjouskilpailulla toteutettavan myynnin osalta 29 päivänä kesäkuuta 2010 annetulla komission asetuksella (EU) N:o 569/2010 (4) otettiin käyttöön poikkeus asetuksen (EU) N:o 1272/2009 asianomaisista säännöistä, jotka koskevat voin ja rasvattoman maitojauheen tarjouskilpailulla tapahtuvaa myyntiä, 21 päivään syyskuuta 2010 saakka jätettävien tarjousten osalta.
            
         
               (4)
            
            
               Jotta voitiin varata aikaa interventioelimille ja toimijoille voin ja rasvattoman maitojauheen interventio-ostoista ja -myynneistä aiheutuvia kustannuksia koskevien sääntöjen yhdenmukaisen soveltamisen tarkastelemiseksi lähemmin, asetuksella (EU) N:o 569/2010 käyttöön otettua poikkeusta jatkettiin tilikauden 2011 loppuun asetuksesta (EU) N:o 1272/2009 poikkeamisesta voin ja rasvattoman maitojauheen oston ja myynnin osalta 20 päivänä syyskuuta 2010 annetulla komission asetuksella (EU) N:o 826/2010 (5).
            
         
               (5)
            
            
               Voin ja rasvattoman maitojauheen interventiovarastoista tapahtuviin siirtoihin liittyvät materiaalitoiminnot tarkastettiin paikalla. Tarkastus osoitti, että tuotteen poistamista varastointipaikasta ja sen jälkeen tapahtuvaa lastaamista kuljetusvälineeseen on pidettävä yhtenä toimenpiteenä. Se osoitti myös, ettei ole tarkoituksenmukaista erottaa tuotteen varastosta poistamisesta aiheutuvia kustannuksia kuljetusvälineen lastauskustannuksista. Sama pätee, kun tuotteet toimitetaan interventiovarastoon, puretaan kuljetusvälineistä ja siirretään varastointipaikkaan. Sen vuoksi on tarpeen muuttaa asetusta (EU) N:o 1272/2009, jotta voidaan ottaa huomioon tämä tilanne ja varmistaa johdonmukaisuus asetuksen (EY) N:o 884/2006 kanssa.
            
         
               (6)
            
            
               Soveltamisen jatkuvuuden varmistamiseksi tätä asetusta olisi sovellettava asetuksen (EU) N:o 826/2010 soveltamisen päättymispäivää seuraavasta päivästä.
            
         
               (7)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EU) N:o 1272/2009 seuraavasti:
   
               1.
            
            
               Korvataan 28 artiklan 3 kohdan kolmas alakohta seuraavasti:
               ”Maksajavirasto vastaa voin tai rasvattoman maitojauheen mahdollisista purkukustannuksista varastointipaikan lastauslaiturille.”
            
         
               2.
            
            
               Korvataan 42 artiklan 1 kohdan e alakohta seuraavasti:
               
                           ”e)
                        
                        
                           siinä ilmoitetaan tarjottu hinta euroina mittayksikköä kohden enintään kahden desimaalin tarkkuudella, ilman arvonlisäveroa:
                           
                                       (i)
                                    
                                    
                                       viljan ja riisin osalta kuljetusvälineeseen lastattuna;
                                    
                                 
                                       (ii)
                                    
                                    
                                       voin ja rasvattoman maitojauheen osalta toimitettuna kuormalavoilla varastointipaikan lastauslaiturille tai tarvittaessa kuormalavoille lastattuna kuljetusvälineeseen, jos kuljetusväline on kuorma-auto tai junavaunu; tai
                                    
                                 
                                       (iii)
                                    
                                    
                                       muiden tuotteiden osalta toimitettuna varastointipaikan lastauslaiturille;”.
                                    
                                 
                     
         
               3.
            
            
               Korvataan 52 artiklan 1 kohta seuraavasti:
               ”1.   Varastointipaikasta poistamisen yhteydessä interventioelimen on asetettava voi ja rasvaton maitojauhe kuormalavoille varastointipaikan lastauslaiturille, jos on kyseessä toimitus varastointipaikan ulkopuolelle, ja kuljetusvälineeseen lastattuna, jos kuljetusväline on kuorma-auto tai junavaunu. Tästä aiheutuvista kustannuksista vastaa maksajavirasto.”
            
         
               4.
            
            
               Korvataan 52 artiklan 3 kohdan ensimmäinen virke seuraavasti:
               ”Voin tai rasvattoman maitojauheen ostaja vastaa ahtaukseen ja kuormalavoilta siirtämiseen liittyvistä kustannuksista.”
            
         2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä lokakuuta 2011.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 26 päivänä syyskuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 299, 16.11.2007, s. 1.
   
      (2)  EUVL L 171, 23.6.2006, s. 35.
   
      (3)  EUVL L 349, 29.12.2009, s. 1.
   
      (4)  EUVL L 163, 30.6.2010, s. 32.
   
      (5)  EUVL L 247, 21.9.2010, s. 44.